title: 2014/7/ES: Padomes Lēmums ( 2013. gada 5. decembris ) par to, lai Savienības vārdā parakstītu un provizoriski piemērotu protokolu Partnerības un sadarbības līgumam starp Eiropas Kopienām un to dalībvalstīm, no vienas puses, un Gruziju, no otras puses, par pamatnolīgumu starp Eiropas Savienību un Gruziju par vispārējiem principiem Gruzijas līdzdalībai Savienības programmās

text:
                  11.1.2014

                  LV

                  Eiropas Savienības Oficiālais Vēstnesis

                  L 8/1

         PADOMES LĒMUMS
         (2013. gada 5. decembris)
         par to, lai Savienības vārdā parakstītu un provizoriski piemērotu protokolu Partnerības un sadarbības līgumam starp Eiropas Kopienām un to dalībvalstīm, no vienas puses, un Gruziju, no otras puses, par pamatnolīgumu starp Eiropas Savienību un Gruziju par vispārējiem principiem Gruzijas līdzdalībai Savienības programmās
         (2014/7/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2007. gada 18. jūnijā pilnvaroja Komisiju risināt sarunas par protokolu Partnerības un sadarbības līgumam starp Eiropas Kopienām un to dalībvalstīm, no vienas puses, un Gruziju, no otras puses (1), par pamatnolīgumu starp Eiropas Savienību un Gruziju par vispārējiem principiem Gruzijas līdzdalībai Savienības programmās (“protokols”).

                     (2)

                     Sarunas ir pabeigtas.

                     (3)

                     Protokola mērķis ir izklāstīt finanšu un tehniskos noteikumus, kas ļautu Gruzijai piedalīties konkrētās Savienības programmās. Horizontālie principi, ko nosaka protokols, veido ekonomisku, finanšu un tehnisku sadarbības pasākumu, kas sniedz piekļuvi palīdzībai, jo īpaši finansiālai palīdzībai, ko saskaņā ar Savienības programmām sniegtu Savienība. Šie principi ir piemērojami tikai tām Savienības programmām, kurās Gruzijas iespēju piedalīties paredz attiecīgie izveides tiesību akti. Tāpēc protokola parakstīšana un provizoriska piemērošana neietver tādu pilnvaru īstenošanu, ko paredz programmās realizētā dažādu nozaru politika un kas tiek īstenotas, izveidojot programmas.

                     (4)

                     Protokols būtu jāparaksta Savienības vārdā, un tas būtu jāpiemēro provizoriski, kamēr tiek pabeigtas procedūras tā noslēgšanai,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt protokolu Partnerības un sadarbības līgumam starp Eiropas Kopienām un to dalībvalstīm, no vienas puses, un Gruziju, no otras puses, par pamatnolīgumu starp Eiropas Savienību un Gruziju par vispārējiem principiem Gruzijas līdzdalībai Savienības programmās (“protokols”), ņemot vērā tā noslēgšanu.
            Protokola teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.

            3. pants
            Protokolu provizoriski piemēro no tā parakstīšanas dienas (2), kamēr tiek pabeigtas procedūras, kas nepieciešamas tā noslēgšanai.

            4. pants
            Šis lēmums stājas spēkā tā pieņemšanas dienā.

            Briselē, 2013. gada 5. decembrī

                  Padomes vārdā –

                  priekšsēdētājs

               D. A. BARAKAUSKAS

            (1)  OV L 205, 4.8.1999., 3. lpp.

            (2)  Protokola parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2013/18/ES: Eiropas Parlamenta un Padomes Lēmums ( 2012. gada 12. decembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2012/005 SE/ Saab )

text:
               12.1.2013

               LV

               Eiropas Savienības Oficiālais Vēstnesis

               L 8/17

         EIROPAS PARLAMENTA UN PADOMES LĒMUMS
   (2012. gada 12. decembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2012/005 SE/Saab)
   (2013/18/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuru atlaišana ir saistīta ar globalizācijas izraisītām lielām strukturālām pārmaiņām pasaules tirdzniecības modeļos, un lai palīdzētu viņiem atkal iesaistīties darba tirgū.

               (2)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā.

               (3)

               Zviedrija 2012. gada 25. maijā iesniedza pieteikumu EGF izmantošanai saistībā ar darbinieku atlaišanu uzņēmumā Saab Automobile SA, vienā no tā meitasuzņēmumiem – SAAB Automobile Powertrain AB – un 16 šī uzņēmuma piegādes uzņēmos un līdz 2012. gada 20. augustam iesniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 5 454 560 apmērā.

               (4)

               Tādēļ EGF būtu jāizmanto, lai sniegtu finansiālu ieguldījumu saistībā ar Zviedrijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 5 454 560 saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 12. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes Lēmums ( 2014. gada 12. decembris ), ar ko pieņem Padomes nostāju par Eiropas Savienības 2014. finanšu gada budžeta grozījuma Nr. 8 projektu

text:
               20.12.2014

               LV

               Eiropas Savienības Oficiālais Vēstnesis

               C 461/20

         PADOMES LĒMUMS
   (2014. gada 12. decembris),
   ar ko pieņem Padomes nostāju par Eiropas Savienības 2014. finanšu gada budžeta grozījuma Nr. 8 projektu
   (2014/C 461/12)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību, jo īpaši tā 314. pantu, saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2014. finanšu gada budžetu galīgajā variantā pieņēma 2013. gada 20. novembrī (2),

               —

               Komisija 2014. gada 28. novembrī iesniedza priekšlikumu, kurā ietverts 2014. finanšu gada vispārējā budžeta grozījuma Nr. 8 projekts,

               —

               ņemot vērā to, ka 2014. gada vispārējā budžeta grozījuma Nr. 8 projekts ir jāpieņem nekavējoties, ir pamatoti saskaņā ar Padomes reglamenta 3. panta 3. punktu samazināt 1. protokola 4. pantā paredzēto astoņu nedēļu termiņu valstu parlamentu informēšanai, kā arī desmit dienu termiņu, kas paredzēts jautājuma iekļaušanai Padomes pagaidu darba kārtībā,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2014. finanšu gada budžeta grozījuma Nr. 8 projektu tika pieņemta 2014. gada 12. decembrī.
   Visu tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2014. gada 12. decembrī

            Padomes vārdā –

            Priekšsēdētāja

         S. GIANNINI

      (1)  OV L 298, 26.10.2012., 1. lpp.

      (2)  OV L 51, 20.2.2014., 1. lpp., ar labojumiem OV L 111, 15.4.2014., 96. lpp., OV L 124, 25.4.2014., 30. lpp., un OV L 322, 7.11.2014., 1. lpp.


title: 2005/313/: EBTA Uzraudzības iestādes Lēmums Nr. 313/05/COL ( 2005. gada 7. decembris ), ar ko piecdesmit otro reizi groza procesuālo un materiālo tiesību normas valsts atbalsta jomā

text:
               23.11.2006

               LV

               Eiropas Savienības Oficiālais Vēstnesis

               L 324/32

         EBTA UZRAUDZĪBAS IESTĀDES LĒMUMS

   Nr. 313/05/COL
   (2005. gada 7. decembris),
   ar ko piecdesmit otro reizi groza procesuālo un materiālo tiesību normas valsts atbalsta jomā
   EBTA UZRAUDZĪBAS IESTĀDE (1),
   ŅEMOT VĒRĀ Eiropas Ekonomikas zonas līgumu (2) un jo īpaši tā 61.–63. pantu, kā arī 26. protokolu,
   ŅEMOT VĒRĀ nolīgumu starp EBTA valstīm par Uzraudzības iestādes un Tiesas izveidi (3) un jo īpaši tā 24. pantu, 5. panta 2. punkta b) apakšpunktu un 3. protokola I daļas 1. pantu,
   TĀ KĀ saskaņā ar Uzraudzības iestādes un Tiesas nolīguma 24. pantu Iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Iestāde sniedz paziņojumus vai izdod vadlīnijas par EEZ līgumā regulētajiem jautājumiem, ja šis Līgums vai Uzraudzības iestādes un Tiesas nolīgums to skaidri paredz vai ja Iestāde to uzskata par nepieciešamu,
   ATGĀDINOT procesuālo un materiālo tiesību normas valsts atbalsta jomā (4), ko Iestāde pieņēma 1994. gada 19. janvārī (5),
   TĀ KĀ noteikumi, kas atbilst Kopienas pamatnostādnēm par valsts atbalstu īstermiņa eksporta kredīta apdrošināšanai (6), iekļauti Valsts atbalsta vadlīniju 17.A nodaļā (7),
   TĀ KĀ Valsts atbalsta vadlīniju 17.A nodaļas darbības termiņš beidzas 2005. gada 31. decembrī,
   TĀ KĀ Eiropas Komisija līdz 2005. gada beigām gatavojas pieņemt grozījumus Kopienas pamatnostādnēs par valsts atbalstu īstermiņa eksporta kredīta apdrošināšanai,
   TĀ KĀ saskaņā ar EEZ līguma XV pielikuma beigās pievienoto II punkta nodaļu “VISPĀRĪGI JAUTĀJUMI” Iestāde pēc apspriešanās ar EK Komisiju pieņem tiesību aktus, kas atbilst Eiropas Komisijas pieņemtajiem,
   TĀ KĀ laika trūkuma dēļ Iestāde līdz 2005. gada beigām nepaspēs pieņemt līdzīgus grozījumus Valsts atbalsta vadlīniju 17.A nodaļā, kas atbilstu attiecīgajām Kopienas pamatnostādnēm.
   TĀ KĀ šādos apstākļos, lai izvairītos no “juridiskā vakuuma”, kas rastos, izbeidzoties Valsts atbalsta vadlīniju 17.A nodaļas darbības termiņam, Iestāde uzskata, ka 17.A nodaļas darbības termiņš jāpagarina līdz agrākajam no šiem datumiem - 2006. gada 30. jūnijam vai datumam, kad Iestāde pieņems grozījumus vai jaunas vadlīnijas par īstermiņa eksporta kredīta apdrošināšanu,
   APSPRIEDUSIES ar Eiropas Komisiju,
   ATGĀDINOT, ka Iestāde, 2005. gada 11. novembrī nosūtot attiecīgas vēstules, apspriedusies ar Islandi, Lihtenšteinu un Norvēģiju,
   IR PIEŅĒMUSI ŠO LĒMUMU.

               1)

               Pirmais teikums Valsts atbalsta vadlīnijās par īstermiņa eksporta kredīta apdrošināšanu 17.A nodaļas 15. rindkopā tiek aizstāts ar šādu jaunu teikumu:
               “Šos noteikumus piemēro no 1998. gada 1. jūnija līdz agrākajam no šiem datumiem - 2006. gada 30. jūnijam vai datumam, kad Iestāde pieņems grozījumus vai jaunas vadlīnijas par īstermiņa eksporta kredīta apdrošināšanu.”

               2)

               EBTA dalībvalstis informē ar vēstuli, kam pievienots šis lēmums.

               3)

               Saskaņā ar EEZ līguma 27. protokola d) punktu EK Komisiju informē, nosūtot tai šā lēmuma kopiju.

               4)

               Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.

      Briselē, 2005. gada 7. decembrī

            EBTA Uzraudzības iestādes vārdā:

            Priekšsēdētājs

         Einar M. BULL

            Kolēģijas loceklis

         Kurt JÄGER

      (1)  Turpmāk tekstā – “Iestāde”.

      (2)  Turpmāk tekstā – “EEZ līgums”.

      (3)  Turpmāk tekstā – “Uzraudzības iestādes un Tiesas nolīgums”.

      (4)  Turpmāk tekstā – “Valsts atbalsta vadlīnijas”.

      (5)  Sākotnēji publicētas OV L 231, 3.9.1994. un tā EEZ pielikumā Nr. 32 šajā pašā datumā. Atjaunināta Valsts atbalsta vadlīniju versija pieejama Iestādes tīmekļa vietnē: www.eftasurv.int

      (6)  Komisijas paziņojums dalībvalstīm atbilstoši EK Līguma 93. panta 1. punktam par Līguma 92. un 93. panta piemērošanu īstermiņa eksporta kredītapdrošināšanai (OV C 281, 17.9.1997., 4. lpp.), ko Komisija grozījusi 2001. gadā (OV C 217, 2.8.2001., 2. lpp.) un 2004. gadā (OV C 307, 11.12.2004., 12. lpp.).

      (7)  17.A nodaļas spēkā esamība tika atjaunota ar Iestādes Lēmumu Nr. 144/05/COL (OV L 294, 10.11.2005., 9. lpp.).


title: Padomes Lēmums ( 2009. gada 1. decembris ), ar ko nosaka Eiropas Savienības Padomes ģenerālsekretāra nodarbināšanas kārtību

text:
               9.12.2009

               LV

               Eiropas Savienības Oficiālais Vēstnesis

               L 322/38

      PADOMES LĒMUMS

   (2009. gada 1. decembris),
   ar ko nosaka Eiropas Savienības Padomes ģenerālsekretāra nodarbināšanas kārtību
   (2009/912/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 243. pantu,
   tā kā būtu jānosaka Eiropas Savienības Padomes ģenerālsekretāra nodarbināšanas kārtība,
   IR PIEŅĒMUSI ŠO LĒMUMU.
   1. pants
   Eiropas Savienības Padomes ģenerālsekretārs saņem pamatalgu, kas vienāda ar Eiropas Savienības 16. kategorijas trešās pakāpes ierēdņa pamatalgu, reizinot ar 100 %. Viņš saņem ģimenes pabalstus un citus pabalstus, kas paredzēti Eiropas Savienības Civildienesta noteikumos (1).
   Viņam ir tiesības arī uz izdevumu atlīdzināšanu un sociālā nodrošinājuma pasākumiem, ko nosaka pēc analoģijas ar tiem, kuri paredzēti Civildienesta noteikumos, un viņam pēc analoģijas piemēro Civildienesta noteikumu VII pielikuma 17. pantu.
   2. pants
   Šā lēmuma 1. panta pirmajā daļā minētajam atalgojumam piemēro korekcijas koeficientus, ko Padome saskaņā ar Eiropas Savienības Civildienesta noteikumu 64. un 65. pantu nosaka ierēdņiem, kurus nodarbina Beļģijā.
   3. pants
   Eiropas Savienības Padomes ģenerālsekretāram ir tiesības saņemt uzturēšanās pabalstu, ko nosaka saskaņā ar 4. pantu Padomes Regulā (EEK, Euratom, EOTK) Nr. 2290/77 (1977. gada 18. oktobris) par Revīzijas palātas locekļu atalgojumu (2), kā arī tiesības uz pensijas pasākumiem un pārejas pabalstu dienesta attiecību izbeigšanas gadījumā, ko nosaka pēc analoģijas ar tiem, kuri paredzēti minētajā regulā.
   4. pants
   Eiropas Savienības Padomes ģenerālsekretāram piemēro Padomes Regulu (EEK, Euratom, EOTK) Nr. 260/68 (1968. gada 29. februāris), ar ko paredz Eiropas Kopienu nodokļa piemērošanas nosacījumus un procedūru (3).
   5. pants
   Izņemot tad, ja šajā lēmumā noteikts citādi, Eiropas Savienības Padomes ģenerālsekretāram piemēro Protokola par Eiropas Savienības privilēģijām un imunitāti 11. līdz 14. pantu un 17. pantu un visus Eiropas Savienības Civildienesta noteikumu attiecīgos pantus, izņemot to 52. pantu.
   6. pants
   Šo lēmumu piemēro no 2009. gada 1. decembra.
   Padomes priekšsēdētājs to dara zināmu Eiropas Savienības Padomes ģenerālsekretāram.
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 1. decembrī

            Padomes vārdā –

            priekšsēdētāja

         B. ASK

      (1)  Regula (EEK, Euratom, EOTK) Nr. 259/68 (OV L 56, 4.3.1968., 1. lpp.).

      (2)  OV L 268, 20.10.1977., 1. lpp.

      (3)  OV L 56, 4.3.1968., 8. lpp.


title: Padomes Lēmums (1997. gada 24. marts) par nodokļu atcelšanu informācijas tehnoloģiju produktiem

text:
Svarīgs juridisks paziņojums

|

31997D0359

Oficiālais Vēstnesis L 155 , 12/06/1997 Lpp. 0001 - 0002

		Padomes Lēmums(1997. gada 24. marts) [1]par nodokļu atcelšanu informācijas tehnoloģiju produktiem(97/359/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā jaunajā Transatlantijas darba kārtībā, ko pieņēma ES un ASV augstākā līmeņa sanāksmē 1995. gada 13. decembrī Madridē, tika nolemts noslēgt Nolīgumu par informācijas tehnoloģijām;tā kā pēc Komisijas ziņojumu saņemšanas par pētnieciskajām konsultācijām ar ārpuskopienas valstīm 1996. gada 16. novembrī Padome nolēma uzsākt sarunas ar ārpuskopienas valstīm, lai noslēgtu Nolīgumu par informācijas tehnoloģijām;tā kā 1996. gada 13. decembrī Pasaules Tirdzniecības organizācijas pirmajā konferencē Singapūrā pieņēma Ministru deklarāciju par tirdzniecību ar informācijas tehnoloģiju produktiem; tā kā deklarācijā noteikti daži priekšnoteikumi, kas vajadzīgi, lai atceltu nodokļus informācijas tehnoloģiju produktiem; tā kā šie priekšnoteikumi ir izpildīti;tā kā Ministru deklarācija par tirdzniecību ar informācijas tehnoloģiju produktiem un tās pielikumi un papildinājumi veido Nolīgumu par tirdzniecību ar informācijas tehnoloģiju produktiem;tā kā Pasaules Tirdzniecības organizācijai jāiesniedz EK Nolīguma par tirdzniecību ar informācijas tehnoloģiju produktiem CXL grafiks, ar ko groza pašreizējo Kopienas grafiku;tā kā Kopienas vārdā jāapstiprina Nolīgums par tirdzniecību ar informācijas tehnoloģiju produktiem un paziņojums par tā ieviešanu,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Nolīgumu par tirdzniecību ar informācijas tehnoloģiju produktiem un paziņojumu par tā ieviešanu.Nolīguma un paziņojuma teksti ir pievienoti šim lēmumam.2. pantsSaskaņā ar 4. punktu Ministru deklarācijā par tirdzniecību ar informācijas tehnoloģiju produktiem Padome:i) ņem vērā, ka dalībnieki, kas pārstāv 90 procentus pasaules tirdzniecības ar informācijas tehnoloģiju produktiem, ir paziņojuši par savu piekrišanu;ii) Kopienas vārdā apstiprina informācijas tehnoloģiju Nolīguma dalībnieku pieprasījumus.3. pantsPadome pilnvaro Komisiju iesniegt Pasaules Tirdzniecības organizācijai grozījumus Kopienas grafikā atbilstoši EK Nolīguma par tirdzniecību ar informācijas tehnoloģiju produktiem CXL grafikam, kas atrodams pievienotajā Nolīgumā.4. pantsPadomes priekšsēdētājs Kopienas vārdā sniedz Ministru deklarācijā paredzēto paziņojumu.5. pantsŠo lēmumu publicē Eiropas Kopienu Oficiālajā Vēstnesī.Briselē, 1997. gada 24. martāPadomes vārdā —priekšsēdētājsH. Van Mierlo[1] Šā lēmuma konsolidētajā tekstā iestrādāti grozījumi, ko Padome apstiprināja 1997. gada 14. maijā.--------------------------------------------------


title: 2008/598/EK: Komisijas Lēmums ( 2008. gada 25. jūnijs ), ar ko groza Lēmumu 2004/706/EK attiecībā uz Eiropas Korporatīvās pārvaldības foruma dalībnieku sarakstu

text:
               22.7.2008

               LV

               Eiropas Savienības Oficiālais Vēstnesis

               L 193/12

      KOMISIJAS LĒMUMS

   (2008. gada 25. jūnijs),
   ar ko groza Lēmumu 2004/706/EK attiecībā uz Eiropas Korporatīvās pārvaldības foruma dalībnieku sarakstu
   (2008/598/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Komisijas Lēmumu 2004/706/EK (1) tika izveidots Eiropas Korporatīvās pārvaldības forums – kā viena no darbībām, kas paredzēta 2003. gada maija Komisijas rīcības plānā uzņēmējdarbības tiesību modernizācijai un korporatīvās pārvaldības uzlabošanai Eiropas Savienībā (2).

               (2)

               Eiropas Korporatīvās pārvaldības foruma mērķis ir veicināt dalībvalstīs pastāvošās paraugprakses identificēšanu un apmaiņu, lai nodrošinātu augstus korporatīvās pārvaldības standartus visā Eiropas Savienībā. Forums ir iecerēts kā struktūra, kas palīdz izstrādāt risinājumus, izvērst debates un sniedz Komisijai padomus korporatīvās pārvaldības jomā.

               (3)

               Trīs pastāvēšanas gados Eiropas Korporatīvās pārvaldības forums ir sniedzis nozīmīgu ieguldījumu diskusijai par korporatīvo pārvaldību Eiropas Savienībā, kā arī Komisijas darbam šajā jomā.

               (4)

               Pašreizējo dalībnieku trīs gadu pilnvaru termiņš beidzās 2007. gada 17. oktobrī. Saskaņā ar Lēmuma 2004/706/EK 4. pantu dalībnieku pilnvaras ir spēkā, līdz tiek pieņemts lēmums par to aizstāšanu vai iecelšanas rīkojuma pagarināšanu.

               (5)

               Tādēļ nākamajam trīs gadu termiņam dalībnieku saraksts, kas sniegts Lēmuma 2004/706/EK pielikumā, ir jāaizstāj ar jaunu dalībnieku sarakstu,

         IR NOLĒMUSI ŠĀDI.
   Vienīgais pants
   Dalībnieku sarakstu, kas sniegts Lēmuma 2004/706/EK pielikumā, aizstāj ar sarakstu šajā pielikumā.

      Briselē, 2008. gada 25. jūnijā

            Komisijas vārdā —

            Komisijas loceklis

         Charlie McCREEVY

      (1)  OV L 321, 22.10.2004., 53. lpp.

      (2)  COM(2003) 284, galīgā redakcija

      PIELIKUMS

                  —

                     Bistra Boeva,

                  —

                     Antonio Borges,

                  —

                     Niklas Bruun,

                  —

                     Bertrand Collomb,

                  —

                     David Devlin,

                  —

                     José María Garrido García,

                  —

                     Peter Montagnon,

                  —

                     Klaus-Peter Müller,

                  —

                     Colette Neuville,

                  —

                     Roland Oetker,

                  —

                     Rolf Skog,

                  —

                     Marek Sowa,

                  —

                     Trelawny Williams,

                  —

                     Jaap Winter,

                  —

                     Eddy Wymeersch.